La regidoria d’Esports presenta l'Anuari de l'Esport de Sagunt 2017
14 de maig 2018

![](/media/rgmily4d/65_c_anuariodeporte_01.jpg)  
  

El passat divendres va tindre lloc la presentació del primer Anuari de l'Esport de Sagunt, realitzat des del departament d'Esports de l'Ajuntament de Sagunt. L'escenari triat per a la presentació va ser el Casal Jove del Port de Sagunt i a l'acte van assistir l'alcalde de Sagunt, Quico Fernández, el regidor d'Esports, Miguel Chover i l'autor de l'anuari, Francesc Caballer.

  

La publicació arreplega en quatre capítols, els esdeveniments del passat any, les millores en les instal·lacions, els clubs i els programes esportius municipals.

  

“**Les bones idees i els bons projectes s'han de recuperar i vull donar l'enhorabona a la regidoria d'Esports i al seu regidor. També gràcies al seu creador, Francesc Caballer i als clubs de la nostra ciutat i a tots els que practiquen esport**” va agrair l’alcalde de Sagunt, el qual també va destacar que “**la nostra és una ciutat que destaca en molts àmbits, de la mateixa manera que, per exemple, hem aconseguit ser la Capital Cultural Valenciana o som un referent en la reindustrialització; l'esport precisament per a nosaltres és un gran protagonista de la vida de la nostra ciutat perquè és una demanda social importantíssima, tenim una ciutat d'esportistes**”.

  

![](/media/qonji4xv/65_c_anuariodeporte_03.jpg)  
  

Per la seua banda, el regidor delegat d'Esports, Miguel Chover va assenyalar que amb la presentació d'este anuari “**el que pretenem és donar a conéixer a tots els ciutadans, practicants o no d'esport, tota aquella activitat esportiva que hi ha en la ciutat, que és molta i de molta qualitat. Poder llegir i veure el que es fa en cada modalitat esportiva és una cosa que nosaltres considerem molt important perquè hi ha molta gent que desconeix tot el que es fa ací, per tant, este anuari pretén ser un resum de l'esport de Sagunt i esperem que continue en el futur**”.

  

Finalment, l’autor de l’anuari, Francesc Caballer, va declarar que “**ha sigut una bona experiència fer este anuari, la veritat és que dins del Programa de Garantia Juvenil que he estat fent és una bona forma sobretot de posar a prova les habilitats que un adquirix en la carrera. En línies generals he acabat amb una gran sensació**”. 

![](/media/ctfp4hmz/65_c_anuariodeporte_02.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-regidoria-d-esports-presenta-l-anuari-de-l-esport-de-sagunt-2017/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-d-esports-presenta-l-anuari-de-l-esport-de-sagunt-2017/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-d-esports-presenta-l-anuari-de-l-esport-de-sagunt-2017/ "Linked In")
*   [](mailto:?body=https://aytosagunto.es/va/actualitat/la-regidoria-d-esports-presenta-l-anuari-de-l-esport-de-sagunt-2017/)